CELEX: 32011D0006(01)
Language: da
Date: 2011-05-09 00:00:00
Title: 2011/342/EU: Den Europæiske Centralbanks afgørelse af 9. maj 2011 om ændring af afgørelse ECB/2004/3 om aktindsigt i Den Europæiske Centralbanks dokumenter (ECB/2011/6)

16.6.2011   
            
            
               DA
            
            
               Den Europæiske Unions Tidende
            
            
               L 158/37
            
         DEN EUROPÆISKE CENTRALBANKS AFGØRELSE
   af 9. maj 2011
   om ændring af afgørelse ECB/2004/3 om aktindsigt i Den Europæiske Centralbanks dokumenter
   (ECB/2011/6)
   (2011/342/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.3,
   under henvisning til afgørelse ECB/2004/2 of 19. februar 2004 om vedtagelse af forretningsordenen for Den Europæiske Centralbank (1), særlig artikel 23, og
   ud fra følgende betragtninger:
   
               (1)
            
            
               I overensstemmelse med artikel 127, stk. 6, i traktaten om Den Europæiske Unions funktionsmåde kan Rådet overdrage specifikke opgaver til Den Europæiske Centralbank vedrørende politikker med hensyn til tilsyn med kreditinstitutter og andre finansielle institutioner bortset fra forsikringsselskaber. Rådet har udnyttet denne mulighed og i medfør af artikel 2 i Rådets forordning (EU) nr. 1096/2010 af 17. november 2010 om overdragelse til Den Europæiske Centralbank af specifikke opgaver i relation til Det Europæiske Udvalg for Systemiske Risici's funktionsmåde (2) og har overdraget til ECB opgaven med at varetage sekretariat for Det Europæiske Udvalg for Systemiske Risici (ESBR) ved at yde analytisk, statistisk, logistisk og administrativ støtte til ESBR. I denne sammenhæng vil ECB også udarbejde og besidde dokumenter, som angår ESRB-relaterede aktiviteter og politikker eller afgørelser, som vil udgøre ECB dokumenter i den betydning, som ordet har i afgørelse ECB/2004/3 af 4. marts 2004 om aktindsigt i Den Europæiske Centralbanks dokumenter (3).
            
         
               (2)
            
            
               Selvom ESRB’s sekretariat i medfør af artikel 7, stk. 1, i forordning (EU) nr. 1096/2010 sikrer, at anvendelse af afgørelse ECB/2004/3, som fastslår de betingelser og begrænsninger, hvorefter ESRB skal give adgang til ESRB-dokumenter, bør ECB tilpasse afgørelse ECB/2004/3 for at afspejle det forhold, at ECB udarbejder og besidder dokumenter, som har tilknytning til dens ESRB relaterede aktiviteter og politikker eller afgørelser, som opfylder kravene til at være ECB-dokumenter i samme betydning som i afgørelse ECB/2004/3.
            
         
               (3)
            
            
               Det er nødvendigt, at ECB kan nægte adgang til dokumenter, der har forbindelse med dens aktiviteter og politikker eller afgørelser i medfør af artikel 127, stk. 5 og 6, i traktaten, som den har udarbejdet eller besidder inden for området vedrørende finansiel stabilitet, herunder de dokumenter, der har tilknytning til dens støtte til ESRB, hvor aktindsigt ville undergrave beskyttelse af offentlige interesser for så vidt angår stabiliteten af det finansielle system i Unionen.
            
         
               (4)
            
            
               Der bør også foretages de nødvendige ændringer af afgørelse ECB/2004/3 for at afspejle sproglige ændringer og omnummerering af artikler efter ikrafttrædelsen af Lissabontraktaten —
            
         VEDTAGET DENNE AFGØRELSE:
   Artikel 1
   Afgørelse ECB/2004/3 ændres som følger:
   
               1)
            
            
               Artikel 4, stk. 1, ændres således:
               
                           a)
                        
                        
                           I litra a) tilføjes følgende led:
                           
                                       »—
                                    
                                    
                                       stabiliteten af det finansielle system i Unionen eller i en medlemsstat.«
                                    
                                 
                     
                           b)
                        
                        
                           Ordet »Fællesskabets« erstattes af »Unionens«, og ordet »fællesskabslovgivningen« erstattes af »EU-lovgivningen«.
                        
                     
         
               2)
            
            
               I artikel 4, stk.4, tilføjes følgende punktum:
               »Hvad angår anmodninger om aktindsigt i Det Europæiske Udvalg for Systemiske Risici's dokumenter finder Det Europæiske Udvalg for Systemiske Risici's afgørelse ESRB/2011/5 af 3. juni 2011 om aktindsigt i Det Europæiske Udvalg for Systemiske Risici's dokumenter (4), som er vedtaget på grundlag af artikel 7 i Rådets forordning (EU) nr. 1096/2010 af 17. november 2010 om overdragelse af visse opgaver til Den Europæiske Centralbank vedrørende Det Europæiske Udvalg for Systemiske Risici's funktionsmåde (5), anvendelse.
            
         
               3)
            
            
               I artikel 8 erstattes henvisningerne til artikel 230 af henvisninger til artikel 263 og henvisningerne til artikel 195 med henvisninger til artikel 228 i traktaten.
            
         Artikel 2
   Denne afgørelse træder i kraft den 18. juni 2011.
   
      Udfærdiget i Frankfurt am Main, den 9. maj 2011.
      
         Jean-Claude TRICHET
         
            Formand for ECB
         
      
   
   
      (1)  EUT L 80 af 18.3.2004, s. 33.
   
      (2)  EUT L 331 af 15.12.2010, s. 162.
   
      (3)  EUT L 80 af 18.3.2004, s. 42.
   
      (4)  EUT C 176 af 16.6.2011, s. 3.
   
      (5)  EUT L 331 af 15.12.2010, s. 162.«